İbrahim İbrahimov (iş adamı)

İbrahim İbrahimov(tam adı: İbrahim Hüseyin oğlu İbrahimov; ) — milyonçu, "Nehrəm Xəzər" layihəsi ilə məşhurlaşan, Naxçıvan Ali Məclisinin I çağırış deputatı, iş adamı, bankir.

 Həyatı 
İbrahim İbrahimov 1958-ci ildə Azərbaycanda, Naxçıvan MSSR, Babək rayonu, Nehrəm kəndində anadan olub. Orta məktəbi Nehrəm kəndində bitirmişdir. Həmçinin, Naxçıvan Dövlət Universitetinin məzunudur. Hacı İbrahim Nehrəmli kimi tanınan İbrahim Hüseyn oğlu İbrahimov, həyata keçməyən «Xəzər adaları» layihəsi ilə məşhurlaşmış, Azərbaycanın iş adamlarından biridir. Evlidir, dörd övladı var. 

 İş həyatı 
İbrahim İbrahimov anadan olduğu və yaşadığı regionda bir sıra məscidlər, xəstəxanalar, məktəblər tikdirmiş və təmir etmişdi, həmçinin tarixi abidələri bərpa etmişdi. O, kəndlərdə su boruları, körpülər tikərək, yollar salaraq kəndlərin infrastrukturunu yaxşılaşdırmışdır.

1991-ci ildə Azərbaycan müstəqillik qazandıqdan sonra İbrahim İbrahimov "İkan"adlı tikinti şirkətinin əsasını qoyur.

1995–2000-ci illərdə İbrahimov Naxçıvan Ali Məclisinin deputatı seçilmişdir. O, 2000-ci il parlament seçkilərində 4 saylı Babək-Şahbuz seçki dairəsi üzrə deputatlığa bitərəf namizəd olmuşdur. 2000-ci ildən sonra o, öz siyasi fəaliyyətinə son qoyur.

1996-cı ildə o, müxtəlif şirkətlərini "Avesta holdinqə" birləşdirmişdi. Bu holdinqin Rusiya, Türkiyə, İran, Polşa, Çexiya, Çin, Koreya və BƏƏ ilə əlaqələri var. İbrahim İbrahimovun ən böyük layihəsi Xəzər dənizinin sahilində suni adalarda salınmış yaşayış məntəqələridir. Bu layihənin ən əsas uğuru bir kilometrdən çox hündürlüyü olan dünyanın ən hündür qülləsi olacaq.

İbrahimov qardaşları həmçinin Azərbaycanın ictimai həyatında, xüsusəndə ATV kanalının fəaliyyətində aparıcı mövqe tuturlar.

İbrahimov Fərman Eyvazlı və Teymur Bünyadov tərəfindən öz uğuruna və xeyriyyəçi fəaliyyətinə görə mükafatlanmışdı. Bu yazıçılar onun şərəfinə "Həci İbrahim Nehrəmli" , digər adla isə "İnsanlığın yüksək dərəcəsində" əsərlər yazmışdılar.

 Filmoqrafiya 
 Sirr (teleserial, 2012)

 Şəxsi həyatı 
İbrahim İbrahimov evlidir 2 övladı var: 1 qız, 1 oğlan.

 İstinadlar 

Kateqoriya:İş adamları
Kateqoriya:Naxçıvan Muxtar Respublikası Ali Məclisinin I çağırış deputatları